Ezzel az opcióval lehet ki- és bekapcsolni a fog table emulációt.

A Direct3D követelményei szerint bármely Direct3D hardvergyorsításra képes képernyőcsatolónak képesnek kell lennie a vertex fog vagy table fog hatás létrehozására. Bizonyos játékok nem megfelelően kérdezik le a Direct3D hardver képességeit, és table fog támogatást várnak. Ennek az opciónak a kiválasztásával biztosítható, hogy az ilyen játékok is rendben fussanak az NVIDIA grafikus processzoron.


Ez az opció lehetővé teszi a vezérlők újabb DirectX funkcióinak kikapcsolását.

A korábbi DirectX verziókra írt játékok némelyike lehet, hogy nem fut megfelelően, ha a DirectX 6. vagy 7. verziója van telepítve, és azok támogatása engedélyezve van az illesztőprogramokban. Az opció kiválasztásának hatására az illesztőprogramok DirectX 5 kompatíbilis módban fognak működni, hogy a régebbi játékok is megfelelően futhassanak.

Ezt az opciót az olyan régebbi játékok esetében kell választani, amelyek nem indulnak el, vagy nem működnek megfelelően.


Hatására a hardver automatikusan az alkalmazás igénye szerinti mélységűre állítja a Z-pufferét.

Ha a munkája nem igényel feltétlenül különleges Z-puffer mélységet, érdemes ezt az opciót bekapcsolva tartani. Ha ez az opció ki van kapcsolva, csak azok az alkalmazások futtathatók, amelyeknél a működési Z-puffer mélysége megfelel a használt hardverkonfigurációnak.


Alternatív módszert engedélyez a mélységpufferezésre.

Segítségével a hardver más eljárást használ 16 bites alkalmazások mélységpufferezésére. A beállítás engedélyezésével a háromdimenziós képek jobb minőségű renderelését érheti el.


Engedélyezi a Direct3D-ben az NVIDIA logót.

Ha ez a beállítás be van kapcsolva, a Direct3D alkalmazások futtatása közben megjelenik az NVIDIA logó a képernyő alsó sarkában.


Az NVIDIA graphics processzor automatikusan tud létrehozni mipmapeket, amivel emeli a textúrák átvitelének hatékonyságát az adatsínen, és növeli az alkalmazás teljesítményét.

Bizonyos alkalmazások megjelenítése azonban nem lesz megfelelő, ha a mipmapek automatikus létrehozása be van kapcsolva. A problémák kezelése érdekében csökkentse az automatikusan létrehozott mipmapek szintjét, amíg a képmegjelenítés normális nem lesz. A mipmap szintek számának csökkentése az esetek nagy részében megszünteti a textúra hibás illeszkedését vagy “varratképződését” (némi teljesítményromlás árán).


Itt választhatja meg a grafikus processzor által használt automatikus mipmap módszert.

Választhatja a bilineáris vagy a 8-tap anizotropikus mipmap módszert. A bilineáris módszer általában jobb teljesítményt eredményez, az anizotropikus módszerrel viszont jobb minőségű képeket kaphat.


Beállíthatja a mipmapek részletességi szinteltérését.

Az alacsonyabb eltérés jobb képminőséget, a magasabb eltérés nagyobb teljesítményt eredményez. Öt előre beállított eltérési érték közül választhat, a “Legjobb képminőségtől” kezdve a “Legjobb teljesítmény”-ig.


Az elmentett egyedi beállítások listája. Egy tétel kiválasztásával aktiválhatja a beállítást. A beállítás alkalmazásához kattintson az “OK” vagy az “Alkalmaz” gombra.


Elmentheti a jelenlegi beállítást (ideértve az “Egyéb  Direct3D” párbeszédpanelben megadottakat is) mint egyedi beállítást. Az elmentett beállítások ezután hozzáadódnak a szomszédos listához.

Ha megtalálta a legjobb beállításokat egy Direct3D-s játékhoz, a beállítások egyedi beállításként való elmentésével gyorsan konfigurálhatja a Direct3D-t a játék megkezdése előtt, és így nem kell minden opciót egyenként kiválasztania.


Törli a kiválasztott egyedi beállítást a listából.


Visszaállítja az alapértelmezett beállításokat.


Megjelenít egy párbeszédpanelt, amelyen testreszabhatja a további Direct3D beállításokat.


Ez az opció megváltoztatja a texelek (textúraelemek) hardveres textúracímzési sémáját.

Ezeknek az értékeknek a megváltoztatásával változtatható a texel kezdőpontja. Az alapértelmezett értékek megfelelnek a Direct3D előírásainak. Bizonyos szoftverek a texeleknél más kezdőpontot várnak. Ezekben az alkalmazásokban javítható a képminőség, ha a texelek kezdőpontját megváltoztatja. A csúszka segítségével a texel kezdőpontjának megadhat bármilyen pontot a texel bal felső sarka és középpontja közt.


Itt adható meg, hogy a rendszer memóriájának mekkora részét használja a grafikus processzor a textúrák tárolására (azon a memórián kívül, ami magán a képernyőcsatolón található).

Megjegyzés:	A textúrák tárolására lefoglalt rendszermemória maximális méretét a számítógépbe telepített fizikai RAM mérete határozza meg. Minél több RAM van a rendszerben, annál magasabb értéket adhat meg.

Ez a beállítás csak PCI képernyőcsatolókra érvényes (vagy PC-kompatibilis módban üzemelő AGP képernyőcsatolókra).


Az opció kiválasztásával letilthatja a függőleges szinkronizálást.

Ez lehetővé teszi, hogy a kép azonnal megjelenjen a képernyőn anélkül, hogy várni kellene a monitor vertikális újraírására. Ezáltal magasabb képfrekvencia érhető el, mint a monitor frissítési frekvenciája, de létrejöhetnek hamis képelemek és torzulás léphet fel, ami rontja a képminőséget.


Az opció segítségével megadhatja az egyes Direct3D alkalmazásokban használt simítás mértékét.

A simítás a háromdimenziós objektumok szélei körül olykor látható “lépcsőzetesség” csökkentésére szolgál. Bármilyen értéket választhat a simítás teljes kikapcsolásától az adott alkalmazásban használható maximális értékig.


Ezzel az opcióval simítást érhet el olyan alkalmazásokban is, amelyek azt közvetlenül nem támogatják.

Elővigyázatosan használja ezt az opciót. Bizonyos alkalmazások, amelyek külön nem támogatják a simítást, esetleg nem jelennek meg helyesen, vagy szabálytalan képeket hoznak létre. Kapcsolja ki, ha megjelenítési problémát tapasztal a játékban vagy olyan alkalmazásban, amely nem támogatja a simítást,.


Itt korlátozhatja a CPU által a grafikus lapka számára előkészített képkockák számát, ha a vertikális szinkronizálás le van tiltva.

Bizonyos esetekben minél nagyobb az előre elkészített képkockák száma, annál nagyobb lehet a beviteli eszközök, pl. botkormány, gamepad vagy billentyűzet “reakcióideje”.

Csökkentse ezt a számot, ha játék közben a számítógéphez csatlakoztatott beviteli eszközök reagálásában késést észlel.


Engedélyezi az illesztőprogramoknak, hogy használják az OpenGL GL_KTX_buffer_region kiegészítést.

Ezáltal növelhető az olyan 3D modellezést használó alkalmazások teljesítménye, amelyek támogatják ezt a kiegészítést.


Lehetővé teszi a lokális videomemória használatát, ha a GL_KTX_buffer_region kiegészítés engedélyezve van.

Azonban ha kevesebb mint 8 MB lokális videomemória áll rendelkezésre, a kettős sík kiterjesztés támogatása nincs engedélyezve.

Ez a beállítás hatástalan, ha a fenti “Pufferterület kiterjesztésének engedélyezése” opció le van tiltva.


A gyors lineáris mipmappelés és gyors lineáris szűrő bekapcsolása növeli az alkalmazások teljesítményét a képminőség rovására.

Sok esetben a képminőség romlása nem vehető észre, így lehet, hogy Ön mégis  e beállítás mellett dönt, hogy élvezhesse annak teljesítménynövelő hatását.


Ez az opció lehetővé teszi, hogy az OpenGL a jobb képminőség elérése érdekében anizotropikus szűrést végezzen.


Válassza ezt az opciót, ha nem akarja, hogy az illesztőprogram támogassa a néhány CPU-ban megtalálható kiegészítő utasításkészletet.

Bizonyos CPU-k külön 3D utasításokat tartalmaznak, amelyek segítik az NVIDIA grafikus processzort, és hozzájárulnak a teljesítmény növeléséhez a 3D játékokban vagy alkalmazásokban. Ez az opció lehetővé teszi, hogy az illesztőprogramokban kikapcsolhassa a kiegészítő 3D utasítások támogatását. Akkor érdemes használni, ha teljesítményeket hasonlít össze, vagy hibát keres.


Ezekkel az opciókkal szabályozható az OpenGL illesztőprogram teljesképernyős simítási funkciója. A simítás az objektumok szélei körül olykor látható "lépcsőzetesség" csökkentésére szolgál. A 1,5 x 1,5 módszer kínálja a legjobb simítást, míg a 2 x 2 módszer eredményezi a legjobb képminőséget.


Lehetővé teszi, hogy az illesztőprogram exportálja a sztereó pixelformátumokat. Lehetővé teszi az OpenGL alkalmazásokban a sztereó használatát és a sztereó szemüveg engedélyezését.


Lehetővé teszi, hogy az illesztőprogram exportálja az átfedő pixelformátumokat. Lehetővé teszi az átfedések használatát az OpenGL alkalmazásokban.


Ez az opció lehetővé teszi, hogy az OpenGL a jobb képminőség elérése érdekében anizotropikus szűrést végezzen. Ennek a funkciónak az engedélyezése a teljesítmény rovására javítja a képminőséget.


Az OpenGL illesztőprogram – ha be van kapcsolva – egy háttérpuffert és egy mélységpuffert oszt ki azonos képernyőfelbontásnál.

Ezzel hatékonyabban használható a videomemória olyan alkalmazásokban, amelyek sok ablakot hoznak létre.

Ha ki van kapcsolva, az OpenGL illesztőprogram egy háttérpuffert és egy mélységpuffert rendel az alkalmazás által megnyitott minden egyes ablakhoz.

Ezáltal nőhet a több ablakot használó OpenGL alkalmazások teljesítménye.


Beállítja az optimális értékeket a kiválasztott OpenGL alkalmazásban.


Ez az opció határozza meg, hogy egy adott színmélységű textúra alapértelmezett legyen-e az OpenGL alkalmazásokban.

Az Asztal színmélységének használata kiválasztása esetén mindig olyan textúrák lesznek felhasználva, amelyek színmélysége megegyezik az aktuális Windows asztal színmélységével.

A Mindig 16 bpp használata és a Mindig 32 bpp használata opciók kiválasztása esetén az asztal beállításaitól függetlenül a megadott színmélységű textúrák lesznek felhasználva.


Ez az opció határozza meg a pufferváltási módot a teljesképernyős OpenGL alkalmazások számára.

Választhatja a blokkátvitel eljárást, az oldalváltó eljárást vagy az automatikus kiválasztást. Az automatikus kiválasztás lehetővé teszi az illesztőprogram számára, hogy a hardverkonfigurációnak leginkább megfelelő eljárást válassza.


Ezzel az opcióval kiválaszthatja, hogyan kezelje az OpenGL a függőleges szinkronizálást.

Mindig ki. Mindig letiltja a függőleges szinkronizálást az OpenGL alkalmazásokban.

Alapértelmezésben ki. A függőleges szinkronizálást kikapcsolva tartja mindaddig, amíg valamelyik alkalmazás külön nem kéri a bekapcsolását.

Alapértelmezésben be. A függőleges szinkronizálást bekapcsolva tartja mindaddig, amíg valamelyik alkalmazás külön nem kéri a kikapcsolását.


Lehetővé teszi a jelenlegi beállítás egyedi beállításként való elmentését, amit később hozzáad a mellette lévő listához.

Ha megtalálta a legjobb beállításokat az adott OpenGL alkalmazáshoz, a beállítások egyedi beállításként való elmentésével gyorsan konfigurálhatja az OpenGL-t a program indítása előtt, és így nem kell minden opciót egyenként kiválasztania.


A csúszkával beállíthatja a kiválasztott színcsatorna fényerő-, kontraszt- vagy a gammaértékeit.

A színkorrekciós beállítóelemekkel kompenzálhatja a forráskép és a képernyőn megjelenő kép fényessége közti eltéréseket. Ez akkor hasznos, ha a képek (pl. fényképek) képernyőn történő pontosabb színvisszaadása érdekében képfeldolgozó alkalmazásokat használ.

Továbbá sok 3D-gyorsítást igénylő játék esetében a megjelenítés sötétsége lehetetlenné is teheti a játékot. A fényerő és/vagy a gamma-érték egyenlő növelése az összes csatornán világosabbá és jobban játszhatóvá teszi ezeket a játékokat.


Lehetővé teszi a csúszkák által szabályozott színcsatorna kiválasztását. Beállíthatja a piros, zöld vagy kék csatornát egyenként, illetve mindet egyszerre.


A Digital Vibrance segítségével jobban kézben tarthatja a színfelbontást és az intenzitást, és így minden alkalmazásban ragyogóbb képeket érhet el.


A színgörbe grafikus megjelenítése. Ez a görbe valós időben változik, ahogy szabályozza a kontrasztot, a fényerőt vagy a gamma-értéket.


Az opció bejelölésével automatikusan visszaállnak a végrehajtott színbeállítások a Windows újraindításakor.

Megjegyzés:	Ha a számítógép hálózatban fut, a színbeállítás azután történik meg, hogy belépett a Wondowsba.


Az elmentett egyedi színbeállítások listája. Egy tétel kiválasztásával aktiválhatja a beállítást.


Lehetővé teszi a jelenlegi színbeállítás egyedi beállításként való elmentését. Az elmentett beállítás hozzáadódik a szomszédos listához.


Törli a kiválasztott egyedi színbeállítást a listából.


Minden színértéket visszaállít a hardveresen beállított gyári értékre.


AllowsItt kiválaszthatja a monitor időzítési módját:

Auto-Detect. Lehetővé teszi, hogy a Windows helyes időzítési információt kaphasson közvetlenül a monitortól. Ez az alapértelmezett beállítás. Néhány régebbi monitor esetleg nem támogatja ezt a szolgáltatást.

Általános időzítési képlet (General Timing Formula vagy GTF) - a legtöbb új monitor által használt szabvány.

Diszkrét monitoridőzítés (Discrete Monitor Timings vagy DMT) - Egy korábbi szabvány, amelyet még használ néhány régebbi monitor. Válassza ezt az opciót, ha a monitor működéséhez DMT szükséges.


Megjeleníti az NVIDIA QuickTweak ikonját a Windows tálcáján.

Az ikonra kattintva egy kényelmesen használható előugró menüből azonnal alkalmazhatja a Direct3D, OpenGL vagy a színek egyedi beállításait. A menüben lehetőség van az alapértelmezett beállítások visszaállítására, és a Képernyő tulajdonságai párbeszédpanel megnyitására is.


Itt választhatja ki, hogy melyik ikonnal lehessen indítani a QuickTweak programot a Windows tálcáról.

Jelölje ki a kívánt ikont a listából. Ezután nyomja meg az “OK” vagy “Alkalmaz” gombot, hogy a tálcán megjelenjen a frissített ikon.


Bekapcsolja az NVIDIA Asztalkezelőt.

Az NVIDIA Asztalkezelő további szolgáltatásokat biztosít az nView többképernyős konfigurációk használatakor, pl. ablakvezérlő gyorsbillentyűket, a párbeszédpanel középre állítását és a nagyítást. Az Asztalkezelő támogatja a többszörös asztalt is, amellyel jobban elrendezheti az alkalmazások munkafelületét.


Megnyitja az NVIDIA Asztalkezelő konfigurációs párbeszédpanelét.

Az Asztalkezelő konfigurációs párbeszédpaneléről vezérelheti az Asztalkezelő minden funkcióját és beállítását, pl. a párbeszédpanel középre állítását, gyorsbillentyű kijelölését vagy az alkalmazások kezelésével kapcsolatos beállításokat.


Bezárja ezt a párbeszédpanelt, megtartva az eszközölt változtatásokat, amelyek akkor lépnek életbe, ha rákattint az OK vagy Alkalmaz gombra az Egyéb tulajdonságok párbeszédpanelen.


Itt határozhatja meg, hogy melyik egérgombbal kelljen a tálcán lévő ikonra kattintani a menü kinyitásához.


Ki- és bekapcsolja a megerősítésre vonatkozó üzeneteket.

Jelölje be ezt az opciót, ha nem kívánja, hogy a megerősítést váró üzenet megjelenjen 3D konfigurációnak a tálca menüjéből végzett betöltésekor.


Válassza ezt az opciót, ha a tálca menüjét 3D-effektussal szeretné megjeleníteni.


Ezekkel az opciókkal határozhatja meg a kép elhelyezését a lapos kijelzőn, ha azt a maximális támogatott felbontásnál alacsonyabb felbontáson használja.


Az asztal elhelyezkedését a monitoron a nyilakkal szabályozhatja.


Visszaállítja az asztalnak a jelenlegi felbontás és frissítési frekvencia esetén alapértelmezett elhelyezkedését.


Ezekkel az opciókkal választhatja meg a megjelenítő eszközt (monitor, digitális laposképernyős kijelző vagy televízió) attól függően, milyen eszközt támogat a képernyőcsatoló.


Megnyitja az aktív megjelenítő eszköz beállítására szolgáló ablakot.


Jelzi a TV-kimenet jelenlegi formátumát és országbeállítását.


Megnyitja a TV-kimenet formátumának megadására szolgáló ablakot.


Erről a listáról kiválaszthatja az országnak megfelelő TV-kimeneti formátumot.

Megjegyzés:	Ha az Ön országa nem szerepel a listán, válassza a tartózkodási helyéhez legközelebb eső országot.


Beállítja a kiválasztott formátumot a bekapcsoláskor életbe lépő alapértelmezett értéknek.

Ha úgy indítja el a számítógépet, hogy csak televízió van a képernyőcsatolóhoz kapcsolva, ez a szolgáltatás biztosítja, hogy a rendszerindítás során megjelenített szöveges üzenetek a televízió számára megfelelő formátumban kerülnek a kimenetre.


Itt megadhatja a TV-készülék felé továbbított kimeneti jel típusát.

Ha rendelkezik szabályos csatlakozókábellel, az S-Video kimenet általában jobb minőséget szolgáltat, mint a kompozit videokimenet. Amennyiben nem biztos benne, melyik típust kellene megadnia, válassza az Auto-select beállítást.


Az asztal elhelyezkedését a tévén a nyilakkal szabályozhatja.

Megjegyzés:	Ha a tévé képe zavaros lesz vagy elsötétül a rossz beállítás miatt, várjon 10 másodpercet. A kép automatikusan visszakerül az alapértelmezett pozícióba, és Ön újra megkezdheti a beállításokat. Miután a kívánt helyzetbe állította az asztalt, kattintson az OK vagy az Alkalmaz gombra 10 másodpercen belül, hogy elmentse a beállításokat.


Visszaállítja az asztalt a televízió jelenlegi felbontásában alapértelmezett helyére.


Ezekkel a beállítógombokkal határozhatja meg a televízió képének fényerejét és telítettségét.


Ezekkel a szabályzókkal határozhatja meg a televízió képének fényerejét és kontrasztját.


Use this Ezzel a szabályzóval a TV-jelen alkalmazott villódzásszűrés mértékét adhatja meg.

Ajánlott a villódzásszűrő teljes kikapcsolása, ha hardveres dekóderről játszik le DVD-filmet.


Beállítja a képernyő felbontását és a színmélységet a televízión való megjelenítéshez.


Ezekkel a szabályzókkal állíthatja be a monitoron a videón vagy DVD-n történő minőségét.

Egyenként szabályozhatja a fényerőt, kontrasztot, színárnyalatot és telítettséget, hogy a videók és DVD-filmek számítógépen való lejátszásánál elérje a lehető legjobb képminőséget.


Lehetővé teszi az NVIDIA grafikus processzor belső és memóriaórajelének beállítását.


Beállítja az NVIDIA grafikus processzor belső órajelét.


Kijelzi a belső órajel frekvenciáját megahertzben.


Beállítja a képernyőcsatoló memóriainterfészének órajelét.


Kijelzi a memóriainterfész órajelének frekvenciáját megahertzben.


Alkalmazás előtt teszteli az új órajel-frekvencia stabilitását.

Megjegyzés:	Minden, a gyártól alapbeállításától eltérő új beállítást tesztelni kell a végleges alkalmazás előtt.


Az opció választásával a megváltoztatott órajel-frekvencia a Windows indulásakor automatikusan alkalmazásra kerül.

Megjegyzés:	Megkerülheti az automatikus órabeállítást, ha megnyomja a CTRL billentyűt, amikor a Windows betöltése folyik. Ha a számítógépe hálózathoz csatlakozik, nyomja le a CTRL billentyűt közvetlenül azután, hogy bejelentkezett a Windowsba.


Alapállapotba hoz minden órajelbeállítást, és újra végrehajtatja a grafikus eszközök észlelését, mielőtt ismét lehetővé tenné a beállításukat.

Ajánlatos a visszaállítást elvégezni minden alkalommal, amikor képernyőcsatoló BIOS-át frissíti.


Itt választhatja ki a négy nView mód egyikét:

Normál. Kijelöli a szokásos, egyképernyős üzemmódot. Használja ezt a módot, ha csak egy megjelenítő eszköz van az NVIDIA képernyőcsatolóhoz kapcsolva.

Klón. Ebben a módban az elsődleges képernyő pontos másolata kerül a másodlagos eszközre.

Vízszintes nyújtás. Ez az üzemmód lehetővé teszi, hogy vízszintesen két képernyőre terjessze ki a Windows asztalt. Ebben a módban a két képernyő egyetlen széles, nyújtott megjelenítő felületet képez.

Függőleges nyújtás. Ez az üzemmód lehetővé teszi, hogy függőlegesen két képernyőre terjessze ki a Windows asztalt. Ebben a módban a két képernyő egyetlen magas, nyújtott megjelenítő felületet képez.


nView normál. Kijelöli a szokásos, egyképernyős üzemmódot. Használja ezt a módot, ha csak egy megjelenítő eszköz van az NVIDIA képernyőcsatolóhoz kapcsolva.


nView klón. Ebben a módban az elsődleges képernyő pontos másolata kerül a másodlagos eszközre.


nView Vízszintes nyújtás. Ez az üzemmód lehetővé teszi, hogy vízszintesen két képernyőre terjessze ki a Windows asztalt. Ebben a módban a két képernyő egy széles, nyújtott megjelenítő felületet képez, ami hasznos, ha a megjelenítendő kép szélesebb, mint egy képernyő.


nView függőleges nyújtás. Ez az üzemmód lehetővé teszi, hogy függőlegesen két képernyőre terjessze ki a Windows asztalt. Ebben a módban a két képernyő egy magas, nyújtott megjelenítő felületet képez, ami akkor célszerű, ha a megjelenítendő kép magasabb, mint egy képernyő.


Az nView képernyő-konfiguráció grafikus megjelenítése.

A monitor ábrájára kattintva az aktuális megjelenítő eszközzé teheti azt. Ha a monitor ábrájára kattint a jobb egérgombbal, megjelenik egy sor opció, amelyekkel szabályozhatja a társított monitor beállításait.


Klón üzemmódban ezzel az opcióval lehetősége van arra, hogy az elsődleges képernyőn az asztalt magasabb felbontásban jelenítse meg, mint a másodlagos eszközön. Ha a másodlagos eszköz fizikai felbontása kisebb, mint az elsődleges képernyőé, a másodlagos eszköz asztala automatikusan kibővül, amikor az egér a képernyő széléhez ér.


Kapcsolja ki az automatikus kibővítés szolgáltatást, ha a másodlagos eszközön a “Virtuális asztal” opciót választotta. Ezáltal egy adott helyzetben rögzítheti a virtuális asztalt, amely hasznos lehet prezentációk készítésekor, vagy az alkalmazásokon végzett aprólékos munka esetében.


A funkció bekapcsolása rögzíti a kibővítés helyét a másodlagos klón képernyőn. Ezáltal egy adott helyzetben rögzítheti a virtuális asztalt, amely hasznos lehet prezentációk készítésekor, vagy az alkalmazásokon végzett aprólékos munka esetében.


Engedélyezi a virtuális asztal szolgáltatást az nView nyújtás üzemmódban.

A szolgáltatás bekapcsolása esetén lehetősége van a képernyők összfelületénél nagyobb méretű asztal beállítására.

A képernyő kibővül a nagy asztalterület többi részével, amikor az egeret kiviszi a látható területről.


Az nView másodlagos képernyő konfigurációjának grafikus megjelenítése.

Az ábrára kattintva beállíthatja az nView szolgáltatásra képes grafikus kártya másodlagos kimenetére csatlakoztatott megjelenítő eszközt klón üzemmódban.


Bekapcsolja a nagyítás kezelőgombjait, amelyekkel ráközelíthet a képernyő egy tetszőleges pontjára.


Itt választhatja ki a kinagyítani kívánt képernyőterületet. A kiválasztott területre az alább elhelyezett csúszka segítségével közelíthet rá.


Kinagyíthatja vagy lekicsinyítheti a videolejátszó képernyő kiválasztott területét.


Kijelöli, hogy melyik megjelenítő eszközön kerüljön a képanyag teljes képernyős módban lejátszásra.


Itt adhatja meg a teljes képernyős lejátszás méretarányát (vízszintes méret és a függőleges méret aránya).


Az opció választásával engedélyezi a videovezérlőnek, hogy meghatározza a teljes képernyős videolejátszás optimális felbontását.


Az opció választásával lehetővé teszi, hogy az Átfedés beállítása oldalon lévő nagyítást vezérlő gombok egyidejűleg a teljesképernyős eszközön is meghatározzák a nagyítás mértékét.


A gombra kattintva igénybe vehetőek az nView Klón üzemmódjának speciális videoszolgáltatásai. A szolgáltatások igénybe vételéhez a Klón üzemmódnak bekapcsolva kell lennie.


Az opció választásával az átfedést létrehozó programnak buszmeghajtós vezérlést kell használnia. Ajánlatos nem bejelölni ezt az opciót, ha nem észlel problémákat, pl. rossz képminőséget vagy üres képernyőt a videó lejátszása közben.


Jelzi a kiválasztott videocsatolóval használt monitor típusát.


Rákattintva megjelennek a monitor eszköz- és illesztőprogram-tulajdonságai.


Megjeleníti a monitoron használható frissítési frekvenciákat. A magasabb frissítési frekvencia csökkenti a képernyő villódzását.


Jelzi, hogy a frissítési frekvenciák listájában található-e olyan beállítás, amelyet nem támogat a monitor. A monitornak nem megfelelő beállítás kiválasztása súlyos megjelenítési zavarokkal járhat, és az eszköz meghibásodását eredményezheti.


Az opció megszabja az OpenGL vezérlőnek, hogy 16 bites mélységpuffert használjon az alkalmazás által választott pixelformátumtól függetlenül.

 Ez növeli a mélységpuffer ürítési és egyéb műveleti teljesítményét a mélységpuffer pontosságának rovására.


Ha ez az opció be van kapcsolva, az OpenGL a Windows2000 Fejlett többképernyős szolgáltatását használja.


Ezzel az opcióval választhatja ki, hogy melyik monitoron jelenjen meg az asztal bal felső sarka. Az opció legnyilvánvalóbb hatása az, hogy megcseréli a monitor képeit.


Megjeleníti az összes aktív nView eszközt. Ha több eszköz van csatlakoztatva, és a Szokásostól eltérő módot állított be, kiválaszthatja, hogy melyik monitor legyen aktív.

Az aktív monitort úgy is kiválaszthatja, hogy rákattint a közvetlenül felette lévő beállítóelemben a monitor ábrájára.


Erre a gombra kattintva telepítheti az aktuális megjelenítőeszközként használt kimeneti eszközt vagy módosíthatja annak beállításait.


A kibővítés szabályzóival beállíthatja a megjeleníthető képernyőfelület méretét a tényleges asztalfelülethez képest. Így nagyobb asztalt jeleníthet meg, mint ami egyébként elfér a monitoron, lapos képernyőn vagy televízión.


Ide kattintva ismertetheti fel az ehhez a videovezérlőhöz csatlakoztatott összes monitort. Akkor használja ezt a szolgáltatást, ha a vezérlőpult megnyitása után megjelenítőeszközt csatlakoztatott.


Jelölje be ezt a négyzetet, ha a másodlagos monitorcsatlakozóhoz a rendszer által fel nem ismert monitor csatlakozik. Ez a régebbi vagy a BNC-csatlakozós monitorok esetében lehet hasznos.


Ide kattintva információkhoz juthat az NVIDIA grafikus csatolóról.


Ide kattintva információkhoz juthat az NVIDIA grafikus csatoló további szolgáltatásairól.


Ide kattintva beléphet az NVIDIA honlapjára, ahol megtalálja a legfrissebb tudnivalókat és az NVIDIA grafikus csatoló illesztőprogramjait.


Részletes információ a kiválasztott grafikus csatoló hardvervonatkozású adatairól.


Részletes információ a rendszer azon jellemzőiről, amelyek hatással lehetnek a grafikus teljesítményre.


Ez a táblázat felsorolja az NVIDIA grafikus csatoló által jelenleg használt fájlokat, beleértve azok leírását és verziószámát.


Az Alkalmazáskezelő beállításai lapon alkalmazásonként megszabhatja az alkalmazásablakok elhelyezését több képernyőn és asztalon.


Az Asztalkezelő által jelenleg kezelt alkalmazások listája. Válassza ki azt az alkalmazást, amelyiknek az alkalmazáskezelési beállításait meg kívánja adni. A listát a jobb oldalon lévő Hozzáadás és Eltávolítás gombokkal módosíthatja.


Ha új alkalmazást kíván adni az Asztalkezelő által kezelt alkalmazások listájához, kattintson erre a gombra,.


Ha el szeretné távolítani a kijelölt alkalmazást az Asztalkezelő által kezelt alkalmazások listájából, kattintson erre a gombra.


Kattintson erre a gombra, ha minden bejegyzést törölni kíván az alkalmazások listájából.

Figyelmeztetés: ezzel törli az alkalmazásokban eszközölt összes egyedi beállítást.


Ezzel az opcióval előírhatja, hogy az alkalmazásablak mindig a megadott képernyőn nyíljon meg.


Ez a mező határozza meg, hogy a jelenleg kijelölt alkalmazás melyik képernyőn (monitoron) nyíljon meg, ha az “Ezt az alkalmazást mindig ezen a képernyőn nyissa meg” beállítás be van kapcsolva.


Ha ezt az opciót választja, az Asztalkezelő megjegyzi az alkalmazásablakok méretét és helyzetét. Amikor legközelebb elindítja az alkalmazást, az Asztalkezelő az előzőleg elmentett méretben és helyzetben nyitja meg az alkalmazásablakot.


Ezzel az opcióval megszabhatja, hogy a teljes méretűre növelt ablak csak az eredeti képernyőt foglalja el, ne az esetleg több képernyőre kibővített teljes asztalt.


Az opció kijelölésével külön, névre szóló asztalon indíthatja el ezt az alkalmazást.

Létrehozhat az alapértelmezett Windows asztalon kívül egy külön asztalt például a webböngészőnek és egyet a levelezőprogramnak.


Gépelje be az alkalmazás saját asztalának nevét. Használhatja a legördülő lista gombját is, ha a más alkalmazások számára létrehozott asztalok közül kíván választani.

Ez a mező csak aktív, ha bejelöli a “Ez az alkalmazás külön asztalon induljon” opciót.


A Gyorsbillentyűk lapon definiálhat egyéni gyorsbillentyű-kombinációkat is, amelyeket az alkalmazásablakok asztalon való elhelyezéséhez használhat.


Ez a billentyűkombináció átteszi az aktív ablakot a másik monitor azonos helyére.


Ez a billentyűkombináció a képernyőn lévő összes ablakot az aktív alkalmazással együtt áthelyezi egy másik képernyőre.


Ez a billentyűkombináció áthelyezi az össze alkalmazásablakot arra a képernyőre, amelyen az egérmutató van.


Ha több alkalmazásablak is aktív, ezzel a billentyűkombinációval válthat az egyik asztalról a másikra. A billentyűkombinációt folyamatosan használva átfuthatja az aktív asztalokat.


A Globális beállítások oldalon olyan opciók találhatóak, amelyek általános érvénnyel vonatkoznak az Asztalkezelőre és arra, ahogyan az az összes alkalmazást kezeli.


Egy alkalmazás teljes asztalméretűre nagyítása azt jelenti, hogy felnagyítva betölti a teljes asztalt akkor is, ha az asztal több képernyőre van kibővítve.

Egy alkalmazás jelenlegi képernyőméretre nagyítása azt jelenti, hogy felnagyítva alapbeállításban csak azt a képernyőt fedi le, amelyiken eredetileg megjelent.


A szolgáltatás bekapcsolásával egy NVIDIA Asztalkezelő almenü jelenik meg minden felső szintű alkalmazásablak rendszermenüjében. Erről az almenüről az Alkalmazáskezelő minden funkcióját gyorsan és könnyen elérheti anélkül, hogy meg kellene nyitnia az Asztalkezelő vezérlőpanelét.

Az alkalmazásablak rendszermenüjét úgy érheti el, ha a jobb egérgombbal rákattint az ablak címsorára, vagy ha a bal gombbal rákattint a címsor bal szélén lévő kis alkalmazásikonra.


Az opció kiválasztásával engedélyezi az Asztalkezelőnek, hogy a felső szintű felbukkanó ablakokat, amelyek egy (vagy több) másik monitorra nyúlnának át, úgy áthelyezze, hogy azok elférjenek egy képernyőn.


Válassza ezt az opciót, ha mindig a kiválasztott képernyő közepére kívánja helyezni a rendszer felbukkanó ablakait.


Válassza ki azt a monitort, amelyik közepére szeretné rendezni a felbukkanó ablakokat. Ez a mező csak akkor aktív, ha bejelöli a “A rendszer felbukkanó ablakait ezen a monitoron rendezze középre” sort.


Ezzel az opcióval a rendszer felbukkanó ablakait, amelyek több monitorra is kiterjednek, annak a monitornak a közepére rendezheti, amelyiken az egérmutató látható, mivel legvalószínűbben úgyis ezt a képernyőt nézi.


Ezzel az opcióval az alkalmazás felbukkanó ablakait ugyanazon a képernyőn tarthatja, amelyiken az őket létrehozó alkalmazás található. Ha a felbukkanó ablak “átvándorol” egy másik monitorra, az Asztalkezelő áthelyezi az alkalmazás ablakába.


Kattintson erre a gombra, ha vissza kívánja állítani az Asztalkezelő alapértelmezett beállításait és gyorsbillentyűit.

Megjegyzés: ez befolyásolja az egyes alkalmazások esetleges egyedi beállításait, amelyeket az Alkalmazáskezelő oldalon végzett el.


Kattintson az OK gombra, ha elfogadja és alkalmazni kívánja az Asztalkezelő beállításainak módosításait és be akarja zárni a vezérlőpult ablakát.


Kattintson a Mégse gombra, ha be akarja zárni az Asztalkezelőt anélkül, hogy elmentené vagy alkalmazná a változtatásokat.

Figyelmeztetés: Minden beállításmódosítás törlésre kerül.


Kattintson az Alkalmaz gombra, ha a változtatásokat alkalmazni és elmenteni szeretné, és nyitva kívánja hagyni az Asztalkezelő vezérlőpanelét.


Ezen a párbeszédpanelen kiválaszthatja az Asztalkezelőben kezelni kívánt új alkalmazást.


Ez a lista tartalmazza az asztalon jelenleg futó összes alkalmazást. Választhat egy alkalmazást a listáról, vagy a Tallózás gombra kattintva kijelölhet egy másik - éppen nem futó - alkalmazást.


Kattintson erre a gombra egy fájlablak megnyitásához, amelyen kiválaszthatja azt a Windows alkalmazást, amelynek kezelését az Asztalkezelőre kívánja bízni.


Kattintson erre a gombra, ha biztosan azt szeretné, hogy a kiválasztott programfájl legyen az Asztalkezelőben kezelt új alkalmazás.


Kattintson erre a gombra, ha nem kíván most alkalmazást választani. Az Új alkalmazás párbeszédpanel a beállítások megváltoztatása nélkül bezáródik.


Ezen a párbeszédpanelen gépelheti be az új alkalmazás asztalának nevét.


Ide gépelje be az új alkalmazás asztalának nevét. Választhat a más alkalmazásoknál megadott nevek közül is.

Felvehet például egy "Web" nevű asztalt a böngészőprogramok számára, és egy "Mail" nevűt a levelezőprogramnak. Az Asztalkezelő gyorsbillentyű funkcióval könnyen tud váltani az alkalmazás asztalai között.


Ha elfogadja az asztal új nevét, kattintson az OK gombra. A gombra addig nem tud rákattintani, amíg nem adott meg egy érvényes asztalnevet.


Kattintson a Mégse gombra, ha most nem kíván megadni egy asztalnevet.


Ezzel a billentyűkombinációval megjeleníthető egy sor egymás felé tartó animált négyszög, amelyek segítségével megtalálhatja az egérmutatót.


Válassza ezt az opciót, ha azt szeretné, hogy az ablakok teljesen igazodjanak a képernyőhöz, amikor az egérrel vontatja őket.


Ezek az opciók hatással vannak a Windows kliens-módú futására, pl. megváltozik a tálca és a feladatváltó ablakok működése.


Válassza ezt az opciót, ha be kíván kapcsolni egy másik feladatválasztót, amely a jelenlegi nView konfigurációnak megfelelően van középre rendezve, és amellyel különböző asztalokon lévő alkalmazások közt is válthat.

A feladatválasztó ablakot az ALT+TAB lenyomásával aktiválhatja.


Az opció bejelölésével a feladatválasztó ablak mindig a meghatározott monitoron fog megjelenni.


Válassza ki azt a monitort, amelyiken meg szeretné jeleníteni a feladatválasztó ablakot. Csak a jelenleg aktív monitorok közül választhat.


Válassza ezt az opciót, ha a tálcát csak az egyik monitorra kívánja korlátozni, azaz meg szeretné akadályozni, hogy a tálca átnyúljon a többi monitorra.


Ezek az opciók határozzák meg, hogy az Asztalkezelő hogyan kezeli a felbukkanó ablakok, illetve az üzenetpanelek és az alkalmazások párbeszédpaneleinek helyét és elrendezését.


Válassza ezt az opciót, ha be kívánja kapcsolni a Nagyítás funkciót. A Nagyítás funkcióval megjeleníthető az egyik monitoron az egérmutató alatt lévő terület nagyított képe. A nagyított kép azon a monitoron jelenik meg, amelyiken épp nem tartózkodik az egérmutató; ha átviszi az egérmutatót az egyik monitorról a másikra, a nagyítás automatikusan áthelyeződik.

A Nagyítás funkció csak akkor működik, ha több monitor is csatlakoztatva van, és be van kapcsolva a vízszintes vagy a függőleges nyújtás mód.


Kapcsolja be ezt az opciót, ha szűrt (interpolált) méretezéssel kíván nagyítani.


A következő gyorsbillentyűk használhatóak a Nagyítás funkcióban. Ahogy a “Gyorsbillentyűk” panelen is, itt is úgy állíthat be egy gyorsbillentyűt, hogy rákattint egy mezőre, majd leüti a kívánt billentyűkombinációt.

Megjegyzés: A gyorsbillentyűk nem használhatók, ha a Nagyítás vagy a Gyorsbillentyűk oldalak meg vannak nyitva, nehogy a meglévő billentyűkombinációk zavarják az új kombinációk definiálását.


Ezzel a gyorsbillentyűvel ki- és bekapcsolhatja a Nagyítás funkciót.


Ezzel a gyorsbillentyűvel növelheti a nagyítás mértékét.


Ezzel a gyorsbillentyűvel csökkentheti a nagyítás mértékét.


Ez a paraméter szabja meg, hogy másodpercenként hányszor frissül a kinagyított terület, ha az egérmutató nem mozog. (A kinagyított terület képe automatikusan frissül, amikor az egér elmozdul.) E szám növelése esetleg ronthatja a rendszer vagy az alkalmazás teljesítményét.


Ez a paraméter az az idő milliszekundumokban, amely eltelik mielőtt a nagyítás áthelyeződik az egyik képernyőről a másikra. Ez a késleltetés azt a célt szolgálja, hogy ne “ugráljon” a nagyított kép a monitorok közt, ha az egér kis időre a nagyított képet mutató monitor szélére téved. Ezt a paramétert nullára is állíthatja, ha nem akar késleltetést.


Akkor kapcsolja be ezt az opciót, ha azt szeretné, hogy a Nagyítás mértéke azonnal változtatható legyen az egér tekerőgombjával és a CTRL, ALT, SHIFT valamely kombinációjával.


Adja meg, hogy a CTRL, ALT, és SHIFT billentyűk milyen kombinációját kelljen lenyomni ahhoz, hogy az egér tekerőgombjával változtatható legyen a Nagyítás mértéke.


A Gyorsbillentyűk lapon definiálhat olyan egyéni gyorsbillentyű-kombinációkat is, amelyeket az alkalmazásablakok asztalon való elhelyezésének kezeléséhez használhat.

Megjegyzés: A gyorsbillentyűk nem használhatók, ha a Nagyítás vagy a Gyorsbillentyűk oldalak meg vannak nyitva, nehogy a meglévő billentyűkombinációk zavarják az új kombinációk definiálását.


Ez az opció kikapcsolja a simítást a 3D alkalmazásokban.

Válassza ezt az opciót, ha az alkalmazásaiban a maximális teljesítményt szeretné elérni.


Ezzel az opcióval bekapcsolja a simítást a 2x módban.

Ez jobb képminőséget és nagy teljesítményt eredményez a 3D alkalmazásokban.


Ezzel az opcióval bekapcsolja a GeForce GPU termékcsaládban használt szabadalmaztatott simítási technológiát.

A Quincunx Antialiasing simítással elérhető a lassabb 4x simítás mód minősége, miközben a teljesítmény megközelíti a gyorsabb 2x módot.


Ezzel az opcióval bekapcsolja a simítást a 4x módban.

Ezzel jobb képminőséget érhet el, de némileg rosszabb lesz a 3D alkalmazások teljesítménye.


Ezzel az opcióval bekapcsolja a simítást a 4x, 9-tap (Gaussian) módban.

Ezzel jobb képminőséget érhet el, de némileg rosszabb lesz a 3D alkalmazások teljesítménye.


Ezzel az opcióval bekapcsolja a simítást a 4xS módban.

Ezzel jobb képminőséget érhet el, mint a 4x móddal, de némileg rosszabb lesz a 3D alkalmazások teljesítménye.

Megjegyzés: Ez a beállítás csak a Direct3D alkalmazásokat érinti. Az OpenGL alkalmazások futtatásakor az OpenGL a következő alkalmas simítási beállítást fogja használni, (azaz a 4xS beállítást közvetlenül megelőző opcióbeálítást.).


Ez az opció automatikusan engedélyezi az optimális simítási beállításokat azokban a 3D alkalmazásokban, amelyek támogatják a simítást.


Ez az opció lehetővé teszi, hogy manuálisan válassza meg a simítási módot, ha 3D alkalmazást futtat.


Információ a számítógép jelenlegi AGP beállításairól.


Ez az opció lehetővé teszi, hogy manuálisan válassza meg a grafikus alrendszer által használt AGP frekvenciát. Ha nem biztos benne, melyik AGP frekvenciát kell használnia, hagyja a kockát üresen. A rendszer automatikusan meghatározza az optimális AGP frekvenciát.


Tolja a csúszkát a grafikus alrendszer által használandó AGP frekvenciához, ha manuálisan állítja be az értéket.


Segítségével kiválaszthatja, milyen módon kezelje az illesztőprogram a rendszermemóriából biztosított videomemóriát.


Itt adhatja meg, hogy az aktuális képpuffer mód által meghatározott eljárás mennyi rendszermemóriát használhat.


Itt adhatja meg a dinamikus képpuffer módban használt képpuffermemória-kezelési eljárást


Az NVIDIA PowerMizer segítségével szabályozhatja a GPU energiafelhasználását. Meghosszabbíthatja az akkumulátor élettartamát, ha a Maximális energiamegtakarítást állítja be, vagy teljes mértékben kihasználhatja a GPU grafikus teljesítményét, ha a Maximális teljesítményt választja.


Ez az opció lehetővé teszi, hogy a Windows a többkimenetes képernyőcsatolókat úgy kezelje, mintha azok egyedi, különálló adapterekként lennének a rendszerre telepítve. Engedélyezi azt, hogy kijelöljön egy független felbontást és/vagy színmélységet a többkimenetes adapterhez csatlakoztatott megjelenítő eszközök mindegyikéhez.


Ha két képernyőt egyetlen GPU/memória konfigurációval működtet, ez bizonyos korlátozásokat jelent a megjelenítési beállításokra nézve. A Windows Megjelenítés tulajdonságai párbeszédablakában választható módokat a monitorcsatoló egymonitoros konfigurációban tudja kezelni. Ha az adapter forrásait megosztja két kijelző között, a nagyobb felbontású módok némelyike nem lesz elérhető egyik képernyőn sem. Ebben az esetben azt ajánljuk, hogy több próbálkozás után jelöljön ki egy olyan megjelenítésimód-kombinációt, amelyet megfelelően tud kezelni a képernyőcsatoló.


Erre a gombra kattintva testre szabhatja a kiegészítő OpenGL sztereó és átfedés beállításokat. Ügyeljen arra, hogy ez a gomb csak akkor elérhető, ha a panel első listapaneljén bekapcsolja a "Quadpufferes sztereó API engedélyezése" opciót.


Átfedés engedélyezése OpenGL-ben. Néhány alkalmazáshoz (például Softimage3D) szükség van átfedősíkokra. Az átfedősíkok a normál szín (RGB) pufferhez való kiegészítő felületként használhatóak. Az átfedések különösen hasznosak a 3D képtől független rajzterületek - pl. menük és kurzorok - átfedéséhez. Az átfedéseket a 16 bites és a 32 bites színmódok támogatják.

Megjegyzés: Az OpenGL sztereók és az átfedések nem használhatóak egyszerre. Az átfedésekhez szükség van kiegészítő grafikai memóriára az alaplapon, és lehet, hogy egyes felbontások mellett nem elérhetőek. Előfordulhat, hogy szeretné csökkenteni a felbontást vagy a színmélységet, ha problémái adódnak az átfedési funkciók elérésével.


Sztereó engedélyezése OpenGL-ben. A sztereó alkalmazás sztereó szemüveggel vagy egyéb hardverrel történő futtatásához az NVIDIA vezérlő exportálja az OpenGL sztereó pixel formátumokat, és úgy rendezi a memóriát, hogy egyszerre lehessen használni a térhatású és az egysíkú alkalmazásokat.

Megjegyzés: Csak akkor kapcsolja be ezt az opciót, ha szükséges. Egyes alkalmazások automatikusan kijelölik a sztereó formátumot, míg más alkalmazások esetleg nem működnek megfelelően sztereó pixeles formátumban.

Megjegyzés: Az OpenGL sztereók és az átfedések nem használhatóak egyszerre. A sztereó nézethez szükség van kiegészítő grafikai memóriára az alaplapon, és lehet, hogy egyes felbontások mellett nem elérhető. Előfordulhat, hogy szeretné csökkenteni a felbontást vagy a színmélységet, ha problémái adódnak a sztereó nézettel.


Az NVIDIA illesztőprogram számos sztereó hardvert támogat. Ha az alapértelmezettől eltérő sztereó hardvert használ, jelöljön ki egy kijelző módot a listából.


Ezt az opciót csak akkor jelölje ki, ha ELSA 3D REVELATOR™ vagy azzal kompatíbilis csatolót használ. Ezek az adapterek átalakítják a monitor jelét a legtöbb elérhető sztereó hardver által használt szabványos 3 tűs DIN-hez.

Megjegyzés: Ha a grafikus kártyája rendelkezik beépített 3 tűs DIN csatlakozóval, akkor nem szükséges használnia az adaptert!


Akkor jelölje ki ezt az opciót, ha auto-sztereó laposképernyő van csatlakoztatva a grafikus kártyához.


Válassza ezt az opciót, ha passzív sztereó hardverrel rendelkezik.

Ezt az opciót akkor tudja használni, ha a vetítők NVIDIA GPU alapú duplafejű grafikus kártyához - pl. Quadro2 MXR (vagy GeForce2 MX /GeForce2 Go) - vannak csatlakoztatva, és az nView panelban engedélyezve van az nView bezárás mód. Az egyik fej a kép bal szemét, a másik pedig a jobb szemét mutatja.

Ez az opció csak a többfejű kártyákon érhető el.


Ha grafikus kártyája rendelkezik beépített 3-tűs DIN csatlakozóval, a funkció engedélyezéséhez jelölje ki ezt az opciót. Ebben az esetben nincs szükség olyan extra adapterekre, mint az ELSA 3D REVELATOR™ eszközzel, vagy a StereoGraphics® szemüveggel együtt szállított adapterek. 3-tűs DIN csatlakozót használva bármilyen sztereó hardvert közvetlenül csatlakoztathat a grafikus kártyához.


Jelölje ki ezt az opciót, ha a StereoGraphics® StereoEyes® eszközzel vagy az azzal kompatíbilis eszközzel együtt szállított adaptert használ. Ezek az adapterek átalakítják a monitor jelét a legtöbb elérhető sztereó hardver által használt szabványos 3 tűs

DIN csatlakozóhoz.

Megjegyzés: Ha a grafikus kártyája rendelkezik beépített 3 tűs DIN csatlakozóval, akkor nem szükséges használnia az adaptert!


http://www.stereographics.com/html/se.htm Ha a sztereó effekt nem látható, ezt az opciót kijelöve megcserélheti a bal és a jobb oldali képeket. Ezt az opciót általában csak félképváltásos monitorokhoz, illetve a passzív módban kell engedélyeznie.


Ez az opció a lehető legtöbb memóriát lefoglalja a textúrás képpontok számára.  Ez javíthatja a teljesítményt a magasan texturált intenzív alkalmazások esetében a nem texturált alkalmazások teljesítményének rovására.


Ez az opció megszabja a trilineáris szűrő használatát függetlenül attól, hogy az alkalmazás ezt igényli-e. A legtöbb 3D-s alkalmazásban ez javíthatja a kép minőségét.